‘बेकार की चिंताओं को छोड़कर चिंतन में ध्यान लगाकर जीवन आनंदमय बनाएं’
नागोरीगेट में गुरुद्वारा श्री गुरु सिंह सभा प्रबंधक कमेटी द्वारा साप्ताहिक जप -तप सिमरन समागम हुआ। रागी जत्था भाई कुलदीप सिंह ने शब्द कीर्तन करते हुए उपस्थित संगतों को गुरुवाणी से जोड़ना बताया। उन्होंने फरमाया कि आज के समय में इंसान इतना व्यस्त होकर बेकार की चिंताओं में घिर चुका है, जबकि हमें चिंता की बजाय चिंतन में ध्यान देना चाहिए और जीवन का वास्तविक आनंद लेना चाहिए। चिंता को उस रचनाकार के जिम्मे छोड़ देना चाहिए जिसने हमारी रचना की। भाई कुलदीप सिंह ने कहा कि गुरुनानक महादेव फरमाते हैं कि सीखने की कोई उम्र नहीं होती, इसलिए हमें भी अच्छे गुणों को हमेशा अपनाना चाहिए। और किसी भी जीव का दिल नहीं दुखाना चाहिए। जितना संभव हो दीन-दुखियों की सेवा अवश्य करनी चाहिए। कार्यक्रम के उपरांत हैड ग्रंथी इकबाल सिंह ने सरबत की भलाई की अरदास करवाई। इस अवसर पर सरदार रमिन्द्र सिंह शंटी, सरदार जसवंत सिंह, सरदार सुखविन्दर सिंह, बाबा सतनाम सिंह, हरमिन्दर सिंह टक्कर, सरदार कुलविन्दर सिंह गिल, सरदार प्रीतम मौजूद रहे।
नागोरी गेट स्थित गुरुद्वारा श्री सिंह सभा में सत्संग भजन सुनते श्रद्धालुगण।
hin_Deva hin_Deva hin_Deva